ოგიუსტენ პირამის დეკანდოლი

ოგიუსტენ პირამის დეკანდოლი (ფრანგ. Augustin Pyramus de Candolle; დ. 4 ფურთუთა, 1778, ჟენევა, ჟენევაშ კანტონი — ღ. 9 ეკენია, 1841, ჟენევა, შვეიცარია) — შვეიცარიალი ბოტანიკოსი, ჩანარეფიშ ახალი კლასიფიკაციაშ სისტემაშ დუმარსხუაფალი. დეკანდოლიქ ბოტანიკაშა მიშეღჷ "ორთაშობური ლჷმა"-შ იდეა, ნამუქჷთ უკული დიდი გოლინა მახვამილუ ჩარლზ დარვინიშ ორთაშობური სელექციაშ პრინციპეფშო. ჩანარეფიშ ფურცელეფიშ რკვიებაშ ბორჯის, დეკანდოლიქ წჷმარინუ ჩანარეფიშ დინახალენი ბიოლოგიური საათიშ არსებობაშ იდეა, ნამ იდეაშ დუდშე მენცარეფს ვაჯერდეს, მარა უკულიან პერიოდეფს, შხვადოშხვა ექსპერიმენტეფიშ გიმორინაფათ დენტკიცჷნ დეკანდოლიშ იდეაქ.

ოგიუსტენ პირამის დეკანდოლი გურაფულენდჷ ჟენევაშ კოლეჯის, ჟან-პიერ ვოშეშ ხემანჯღვერობათ. 1798 წანას დეკანდოლიქ ოცხოვრებშა პარიზიშა გეგნორთჷ. პარიზის დეკანდოლიქ გეჩინებაფუ გიშარჩქინელი ბიოლოგეფი ჟორჟ კიუვიე დო ჟან ბატისტ ლამარკი. 1804 წანას დეკანდოლიქ მიპალუ მედიცინაშ დოქტორიშ ხარისხი პარიზიშ უნივერსიტეტიშ მედიცინაშ ფაკულტეტიშე. 1807 წანას დეკანდოლიქ მუშობა ქიდიჭყჷ მონპელიეშ უნივერსიტეტის, ბოტანიკაშ პროფესორო. ჸათაქ იმუშუ 1816 წანაშა. 1816 წანას დეკანდოლიქ კინ ჟენევაშა დირთჷ დო თექ ცხოვრენდჷ დო მუშენდჷ ღურაშახ. დეკანდოლი რდჷ შხვადოშხვა მენცარული პუბლიკაციეფიშ დო წინგეფიშ ავტორი. 1827 წანაშე დეკანდოლი რდჷ ნიდერლანდეფიშ ომაფე ინსტიტუტიშ ასოცირებული მაკათური. 1833 წანას ლონდონიშ ომაფე ჯარალუაქ დეკანდოლის, მენცარული რკვიებეფიშ გეშა გინოჩჷ პრესტიჟული ჯილდო ომაფე მენდალი. 1841 წანას დეკანდოლიქ გინირთჷ ამერიკაშ ფილოსოფიური ჯარალუაშ მაკათურო. ღურუ 1841 წანაშ 9 ეკენიას, ჟენევას.

გიშნაგორა პუბლიკაციეფი

 Reticularia rosea (1798)
 Historia Plantarum Succulentarum (4 vols., 1799) 
 Astragalogia (1802)

 Introduction: Principes élémentaires de botanique p. 61
 also published separately as: –

 vol. I 
 vol. II 
 vol. III 
 vol. IV Part I

 vol. V  Supplementary volume, volume index page 650
 Les liliacées vols. 1–4, (1805–1808)  of 8
 Essai sur les propriétés médicales des plantes comparées avec leurs formes extérieures et leur classification naturelle (1804)
 Synopsis plantarum in flora Gallica descriptarum (1806)
 Mémoire sur la Géographie des Plantes de France, Considerée dans Ses Rapports avec la Hauteur Absolue (1817)
  (2nd ed. 1819)
 Flore du Mexique (1819) transcribed in Hervé M. Burdet, "Le récit par Augustin Pyramus de Candolle de l'élaboration de la Flore du Mexique, dite aussi Flore des dames de Genève," Anales del Jardín Botánico de Madrid, 54 (1996) 575–88.

 Essai Élémentaire de Géographie Botanique (1820)
 A. P. de Candolle and K. Sprengel. Elements of the philosophy of plants: containing the principles of scientific botany. W. Blackwood, Edinburgh,1821.

 First seven volumes 1824–1839, continued by Alphonse Pyramus de Candolle

ქოძირით თაშნეშე
 დეკანდოლიშ სისტემა

რესურსეფი ინტერნეტის
 დეკანდოლიშ ნაჭარეფი Open Library-ის

კატეგორია:შვეიცარიალეფი
კატეგორია:შვეიცარიალი ბოტანიკოსეფი
კატეგორია:დუნაბადი 1778
კატეგორია:ნაღურა 1841